[{"text_idx": "#000000", "text": "En tiu rubriko log\u0302as niaj tradukoj de ludoj en Esperanton. C\u0302iu arkivo enhavas malgrandan tekstan dosieron kun eta instrukcio kaj informo pri la traduko. Ni penos pligrandigi la liston de ludoj kaj plifaciligi la instaladon. Kaj ankorau\u0306 por instalado necesas havi licencohavan kopion de la ludo, certe.Agrablan ludadon!"}, {"text_idx": "#000001", "text": "Alone in the Dark estas komputila ludo en la g\u0302enro \u201csurvival horror\u201d, kreita de Frederik Renal, ellaborita kaj eldonita de la kompanio Infogrames en la 1992-a jaro por personaj komputiloj sub DOS-administrado. Aventuroj de la ludo okazas en Luiziano en dudekaj jaroj de XX jarcento. Heroo vizitas bienon, plenan da diversaj monstroj, kaptiloj kaj enigmoj. Por liberig\u0302i ludanto devas kolekti diversajn objektojn, pripensi kaprompilojn, batali kun monstroj kaj esplori neordinaran mondon de la ludo."}, {"text_idx": "#000003", "text": "Jack in the Dark (Dj\u0302ek en Mallumo) \u2013 estas nana ludo-donaco de Infogrames por s\u0302atantoj de Alone in the Dark aperinta en la jaro 1993 kadre de la reklama kampanjo por Alone in the Dark 2. Eta kvest-ludo en mondo de nokta ludila butiko. Ekzistas diversaj donacoj, sed ilia valoro senescepte dependas de la spuro, kiun ili lasas en koro de tiu, al kiu ili estas donacataj. Foje okazas tiel, ke enhavo de la plej imponaj skatoloj, patose ornamitaj per buntaj rubandoj, palig\u0302as kompare kun enhavo de iu nerimarkebla skatoleto, kiu ne pli grandas ol tenanta g\u0302in manplato. Guste tian surprizon, etan kaj modestan, sed tute neatenditan kaj agrablan la francaj eldonistoj prezentis okaze de Kristnasko al c\u0302iu s\u0302atantoj de Alone in the Dark. La eta aventuro de Jack in the Dark okazas la 31-an de oktobro, nokton antau\u0306 Tago de C\u0302iuj Sanktuloj, en eta butiko de infanaj ludiloj, perdig\u0302inta ie en araneaj\u0302o de grandurbaj stratoj. Misvojig\u0302inta Grejs Sonders, allogita de enigma lumo, tremanta malantau\u0306 vitroj de c\u0302armaj fenestroj, decidas eniri en gasteme malfermitan pordon de la butiko kaj... trovas sin en kaptilo de malica Dj\u0302ek-el-Tabakujo! Sola solvo por liberig\u0302i \u2013 estas venki fi-tiranon, kiu timigis la tutan ludilan popolon kaj ec\u0302 s\u0302telis mem Sanktan Nikolaon! Sed kiamaniere povas subtila okjara knabineto kontrau\u0306stari al ruza fiulo? Kontrau\u0306 sorc\u0302o malutilas fizika forto, same kiel armilo, do s\u0302i uzu nur sian kurag\u0302on kaj eltrovemon. La luda mekaniko de Jack in the Dark multe pli similas al klasikaj kvest-ludoj, ol la aventuroj de Edvard Karnbi: valoras nur atentemo de la ludanto, sed ne trafa pafado au\u0306 brava bato \u2013 perforto c\u0302i-tie tute mankas. Sed tute ne mankas vaste amataj ekde antau\u0306a projekto de Infogrames logikaj problemoj, kies solvon indas serc\u0302i en la tekstoj ene de la ludo. En la samaj tekstoj trovig\u0302as informo pri multaj ludiloj-roluloj, plejparto el kiuj ludas gravan rolon en la eta aventuro."}, {"text_idx": "#000004", "text": "The Adventures of Lomax (PSOne)"}, {"text_idx": "#000005", "text": "The Adventures of Lomax (konata en Eu\u0306ropo kiel Lomax) estas videoludo, branc\u0302o de la serio Lemmings. La ludanto okupas rolon de Lomax \u2013 la lemingo, kiu devas savi siajn amikojn kaj bestojn, batalante kontrau\u0306 Malica Ed. La ludo estis eldonita por PlayStation kaj Microsoft Windows en 1996 jaro."}, {"text_idx": "#000006", "text": "Lomax estas leming-kavaliro, kies amikoj transformig\u0302is en monstrojn pro Malica Ed. Celo de Lomax estas savi ilin kaj pereigi Malican Ed, uzante sian magian helmon."}, {"text_idx": "#000008", "text": "Resident Evil estas videoludo en g\u0302enro \u201csurvival horror\u201d, ellaborita kaj eldonita de la Japana kompanio Capcom en la jaro 1996 por ludstacio Sony PlayStation."}, {"text_idx": "#000009", "text": "24 julio 1998 jaro. En c\u0302irkau\u0306aj\u0302oj de la urbo Rakkun-Siti ekokazadis teruraj murdoj. En policaj raportoj estis notite, ke la atakoj estis okazaigitaj pere de grandaj grupoj, kaj viktimoj estis kvazau\u0306 mang\u0302itaj. Polico ne sukcesis trovi murdistojn, tiam oni altiris la tac\u0302menton \u201cS.T.A.R.S.\u201d, konsistanta el grupoj \u201cAlfa\u201d kaj \u201cBravo\u201d. Dum la esplorado helikoptero de grupo \u201cBravo\u201d trafas en akcidenton kaj grupo \u201cAlfa\u201d ekvojas por serc\u0302i g\u0302in. Sed en nokta arbaro ilin atakas strangaj estaj\u0302oj, kaj elvivintaj anoj de la grupo devas kas\u0302i sin en proksime staranta vilao. Ekde tiu momento kos\u0302maro nur komencig\u0302as."}, {"text_idx": "#000011", "text": "Resident Evil 4, en Japanio konata kiel Biohazard 4, estas kelkplatforma komputila ludo en g\u0302enroj Survival Horror kaj 3D-pafludo en la tria persono."}, {"text_idx": "#000012", "text": "Historio de la kvara parto disvolvig\u0302as en 2004-a jaro, ses jarojn post eventoj de la dua parto. Leon Skott Kennedi, registara agento, estas sendita kun misio en Eu\u0306ropon. Li devas savi Es\u0302li Grem, filinon de la usona prezidento, s\u0302telitan de enigma kulto. Vojag\u0302o en vilag\u0302eton ie en Hispanio, transformig\u0302as en renkonton kun g\u0302iaj sangavidaj log\u0302atoj."}, {"text_idx": "#000016", "text": "Flashback: The Quest for Identity estas komputila ludo en g\u0302enro platformludo, ellaborita de la franca kompanio Delphine Software. G\u0302i estis eldonita por platformo Amiga en la jaro 1992, sed poste estis transportita al multaj aliaj platformoj. La ludo distingig\u0302is per flua animacio de roluloj kaj manpentritaj fonoj; g\u0302i aspektis tre moderna ene de sia tempo."}, {"text_idx": "#000017", "text": "La enhavo de la ludo disvolvig\u0302as en la jaro 2142. C\u0302efa heroo Konrad Hart hazarde malkovras komploton de aliplaneduloj, maskitaj je homoj. Oni s\u0302telas lin kaj forvis\u0302as lian memoron, sed poste li sukcesas eskapi."}, {"text_idx": "#000018", "text": "Unu el distingaj\u0302oj de la ludo estas sufic\u0302e granda kvesteco, enhavanta paroladon kun multaj roluloj kaj solvadon de diversaj problemoj, ricevadon de bezonataj aj\u0302oj kaj ilian uzadon. Temaro ja havas ligojn kun kelkaj konataj fikciaj filmoj."}, {"text_idx": "#000019", "text": "Comix Zone estas video-ludo en g\u0302enro de arkada agado, eldonita por ludstacio Sega Mega Drive en la jaro 1995. La c\u0302efa specialaj\u0302o de la ludo estas g\u0302ia stiligo je komikso \u2013 eventoj de la ludo okazas sur pag\u0302oj de komikso.Muzikon por la ludo verkis komponisto Govard Drossin, kaj pri grafiko laboris c\u0302efe pentristoj de komiksoj."}, {"text_idx": "#000020", "text": "La legenda ludo lau\u0306 la bildserifilmo \u201cSamurajoj pica-katoj\u201d! La serifilmo aperis en la komenco de 90-aj jaroj sur televidekranoj de Japanio, kaj kiel avantag\u0302ojn havis bonan animacion kaj multon da humuro, kio estis plene translokita en la ludon."}, {"text_idx": "#000021", "text": "C\u0302i-tie, en la simila al paradizo Adorurbego, felic\u0302e vivis multaj animaluloj. Sed foje... Adorurbego estis subite atakita de fremduloj. La teamo de Samurajoj pica-katoj rapide elig\u0302is el sia stabejo, por neniigi minacon de flanke de klano Karakara kaj puni vulpon Konokami."}, {"text_idx": "#000023", "text": "Darkwing Duck estas komputila ludo de platformo-g\u0302enro, ellaborita en 1992-a jaro de kompanio Capcom lau\u0306 motivoj de samnoma bildfilmo."}, {"text_idx": "#000026", "text": "The Little Mermaid estas komputila ludo, eldonita en la jaro 1991 lau\u0306 motivoj de samnoma bildfilmo de studio Disney por ludstacioj NES kaj Game Boy.En komenco de la ludo Ariel jam estis renkontig\u0302inta kun Erik kaj ili planas geedzig\u0302i. Sed malica sorc\u0302istino Ursula kreas perfidan planon pri regado super la tuta maro. Kaj tiam Ariel devas denove ig\u0302i marvirino por savi sian karan domon de sorc\u0302istino."}]